Chioșcurile cu alimente vor reveni la metrou: Metrorex va putea închiria spații către firme și persoane fizice - proiect
Metrorex va avea dreptul să închirieze părți din infrastructura publică de metrou, către persoane fizice sau juridice, cu aprobarea Ministerului Transporturilor, iar veniturile obținute ar trebui folosite pentru lucrări de întreținere, reparații și îmbunătățirea condițiilor tehnologice și de muncă, potrivit unui proiect de lege. Practic, Metrorex va primi o derogare de la legislația in vigoare, care-i interzice acum să rețină sume din închirieri dacă activitatea sa este subvenționată de la bugetul de stat.